جمهورباشقانی رجب طیب اردوغان، سعودی ژورنالیست جمال قاشیق‌چی اولایینین آیدینلیغا قوووشدورولماسی اوچون تورکیه‌نین اوزرینه دوشه‌نی ائتدیگینی دئدی.
اردوغان، مولداوی سفری دؤنوشو ژورنالیستلرین سواللارینی جاوابلاندیردی.
حادثه ایله باغلی باش ساوجیلیق، امنیت و استخباراتین چالیشمالارا داوام ائتدیگینی آنجاق راپورلاری هله گؤرمه‌دیگینی بیلدیره‌ن اردوغان،
"بیز، حادثه‌نین آیدینلانماسی اوچون اوزریمیزه دوشه‌نی ائدیریک. یعنی دؤرد بیر قول‌دان ایشی تعقیب ائدیریک. بو ایشی اورتادا بوراخماغیمیز مومکون دئییل" دئدی.
حادثه‌نی "چیخدی گئتدی" دئیه‌رک قاپادیلاممایاجاغینی دا وورغولایان اردوغانین هدفین‌ده عربیستانین ایستانبول باش کونسولو دا واردی.
کونسولون تورک مقاملاردن اول کونسوللوق بیناسینی خاریجی ژورنالیستلره آچماسینی "لاقید" بیر داورانیش کیمی دیرلندیره‌ن اردوغان، کونسولون رفتارین‌دان دویدوغو راحاتسیز‌لیغی عربیستان کرالی سلمان بن عبدالعزیزه تلفوندا بیلدیردیگینی، کرالین دا اؤزونه حاق وئردیگینی سؤیله‌دی.
